**Jesus Revolution** er en kristen misjons organisasjon som ble grunnlagt i Norge i 1997 av pinsevennene Anne og Stephan Christiansen for å drive misjonsvirksomhet rettet mot ungdom. Visjonen har hele tiden vært å nå ungdom med evangeliet. Siden begynnelsen i 1997 har Jesus Revolution forkynt evangeliet til over 650.000 mennesker ansikt til ansikt, sett over 25.000 søke frelse og trent, utrustet og sendt ut over 10.000 ungdommer i korttids-misjon. Organisasjonen fungerer som en karismatisk vekkelsesbevegelse, og driver virksomhet over hele Europa. 

Stephan Christiansen var vært styreleder i Jesus Revolution siden opprettelsen. Oddleiv Abelvik Sandtorv (f. 1985) er daglig leder i organisasjonen, som i juridisk forstand er en stiftelse.

Det første året gjennomførte ekteparet Christiansen en evangeliseringskampanje i Kristiansand. Senere har de utvidet aktiviteten med flere kampanjer i Norge og utlandet, fulltids Misjons trenings skole, skole og studentarbeidet Jesus Movement, evangeliserings- og konsert-team, turneer over hele Europa, nyttårsfestivaler og store misjonsturer om sommeren.

Nasjonale bevegelser og toneangivende menigheter i ulike land, har fått hjelp til å starte Jesus Revolution arbeid med Misjons trenings skole, Jesus Movement skole og studentarbeid og annen utadrettet misjons virksomhet for ungdom. I Norge samarbeider Jesus Revolution med Troens Bevis Bibel og Misjons institutt, for å trene ungdommer til misjon, gjennom en 1-3 årig misjons og lederlinje. Jesus Revolution rekrutterer ungdom som fulltids misjonærer for ett eller flere år. Alternativt oppfordres ungdom til å være med på «Summer Mission», der de etter én ukes undervisning selv skal misjonere på gaten i én uke i byen der leiren blir holdt.

Visjon
------

Bevegelsens visjon (hovedmål) lyder: «The gospel to the youth of the world». I det norske Enhetssregisteret er stiftelsen Jesus Revolution oppført med følgende formål: «Å se ungdom frelst, døpt, fyllt av Den Hellige Ånd og innlemmet i  lokale forsamlinger, slik at de blir radikale etterfølgere av Jesus  Kristus.»

Kampanjer
---------

Jesus Revolutions første virkegren var evangelistiske kampanjer i moderne drakt med live musikk, hip-hop dansere og forkynnelse. Kampanjene går gjerne over fem dager. I noen byer har kampanjene blitt utvidet. Kampanjene var et karakteristisk trekk ved Jesus Revolution de første fire-fem årene. Etter mange års fravær begynte Jesus Revolution igjen med kampanjer i 2017-19.

Jesushuset
----------

Jesus Revolution kaller sitt norske hovedkvarter for «Jesushuset». I årenes løp har hovedkvarteret holdt til på følgende adresser:  

* 1997–1998: Kontor på Oslo Kristne Senter på Kjeller, base på Stovner
* 2000–2002: Hausmannsgate 31, Oslo
* 2002–2003: Bjerregårdsgate, Oslo
* 2004–2009: Kongensgate 1, Oslo
* 2009–2015: Kongsveien 82, Oslo
* 2015–2017: Storgata 13A, Lillestrøm
* 2017–: Geitemyrsveien 7, Oslo

Aktiviteter
-----------

### *JesusAvisa*

Jesus Revolution grunnla *JesusAvisa* i 1998 med Stephan Christiansen som ansvarlig redaktør. Avisen kom ut i ti årganger fra 1998 fram til nedleggelsen i 2008. *JesusAvisa* hadde som visjon å «løfte fram Jesus Kristus som forbilde for dagens ungdomsgenerasjon. Den kom ut som papiravis 10-12 ganger per år fra 1998 til 2006. I 2007 kom avisen kun ut fire ganger. I 2008 kunngjorde Jesus Revolution at *JesusAvisa* skulle gå over til å bli nettavis, men avisen ble i stedet avviklet.

### Konsertteam

Jesus Revolutions konsertteam så dagens lys i 2001. Konseretteamenes Europaturneer erstattet Jesus Revolutions kampanjer i en lengre periode. Det ble arrangert konserter og events i over 800 byer i perioden 2001 til 2007. I 2015 ble virksomheten med konsertteam tatt opp igjen etter et opphold på flere år. Konsertteamet heter nå *Jesus Revolution Crew,* og har de siste årene hatt en rekke konserter i Europa.

Diskografi
----------

Stephan Christiansen ga ut to CD-er i 1998 og 2000 med musikk som han hadde laget og framført på Jesus Revolutions kampanjer: 

### Album

Stephan Christiansens «Jesus Revolution Album»: 

* 1998 *Jesus Revolution* (Master Music MMD981)
* 2000 *Jesus Revolutionaries* (Master Music MMD2003)

Fra 2001 ble det nye konseptet med konsertteam lansert. Stephan Christiansen skrev fortsatt musikken som nå ble framført andre vokalister.

* 2001 *Jesus is Coming* (Master Music JRM043)
* 2003 *On with the revolution* (Master Music JRM04)
* 2005 *The Battle of Europe* (JM Jesus Movement JEM06)
* 2006 *The beginning and the end* (JM Jesus Movement JEM07)
* 2007 Paradigm – On fire (JM Jesus Movement JEM07)

Etter noen års pause gjenoppstod Jesus Revolutions konsertteam under navnet *Jesus Revolution Crew.* Låtskrivere og produsenter var Oddleiv Sandtorv og Trygve Eichinger Vassbotn. 

* 2016 Happy Sunday, single
* 2016 Stories, EP
* 2020 Broken & Beautiful

*Youth of Europe*
-----------------

Jesus Revolutions tv-program *Youth of Europe* ble produsert fra 2002 til 2008. Hvert program ble filmet i ulike europeiske byer. Programmet ble sendt på God TV og fem andre TV-kanaler.

Jesus Movement
--------------

*Jesus Movement* er *Jesus Revolutions* skole-og studentarbeid. Det ble startet i 2018 av Stephan Christiansen og Anne Christiansen. Det ble første gang presentert offentlig av Stephan Christiansen på Budapest Arena i forbindelse med en *Fire Conference* arrangert av *Christ for all Nations* og Daniel Kolenda.

### Samarbeidspartnere

* I 2017 innledet *Jesus Revolution* et offisielt samarbeid med *Pentecostal European Fellowship* om felles sommersatsninger, og har fra 2018-2023 arrangert *Impact* i samarbeid med PEF.
* Siden 2008 har det vært mulig å ha misjonspraksis i *Jesus Revolution* som elev ved Troens Bevis Bibel- og misjonsintitutt. TBBMI tilbyr 1, 2, eller 3-årig utdanning innen misjon, evangelisering, kristent lederskap og menighetsbygging.

Kritikk
-------

I 2016 viste web-TV-kanalen VGTV en dokumentar med tittelen *FRELST*. Hovedpersonen i dokumentaren er en kvinne som forteller om sin tid i *Jesus Revolution,* og om presset hun opplevde.

> «Jeg mistet meg selv i Jesus Revolution Army. Jeg trodde det var den eneste riktige måten å tjene og leve for Gud på. Fanatismens fiende er det menneskelige. (---) Jeg skulle redde verden, men jeg hadde mistet meg selv.»
> 
> 

I dokumentaren ble det fremmet kritikk mot Stephan Christiansens lederstil, som ble omtalt som kontrollerende. I kjølvannet av dokumentaren stod flere frem og fortalte om lignende opplevelser. Andre tidligere misjonærer i *Jesus Revolution* sto fram med mer positive erfaringer fra sin deltagelse i misjonsorganisasjonen.

Stephan Christiansen beklaget i en kronikk i VG eventuelle belastninger som *Jesus Revolutions* misjonærer hadde hatt i virksomhetens pionértid.

Referanser
----------

1. 1 2 3 4  Christiansen, Stephan. (2010). *Det jesusrevolusjonaere manifest* (1. oppl utg.). [Skjetten]: Hermon. ISBN 978-82-302-0803-8. OCLC 709663634.
2. 1 2  «Nøkkelopplysninger fra Enhetsregisteret : JESUS REVOLUTION». *w2.brreg.no*. Brønnøysundregistrene. Besøkt 14. mars 2022. «Aktivitet/bransje: Å se ungdom frelst, døpt, fyllt av Den Hellige Ånd og innlemmet i lokale forsamlinger, slik at de blir radikale etterfølgere av Jesus Kristus.»
3. 1 2  STEPHAN CHRISTENSEN, grunnlegger og tidligere leder av Jesus Revolution (18. mars 2016). «Jesus Revolution-grunnleggeren i «Frelst»-debatten: – Lei meg for belastningen». *www.vg.no*. Besøkt 14. mars 2022. «Det er trist å tenke på at noen hadde en dårlig opplevelse da jeg ledet arbeidet i Jesus Revolution, men jeg vil sitere en misjonspioner som en gang utbrøt: «På min gravstein skal det stå: Jeg forsøkte i hvert fall!», skriver grunnleggeren av den hardt kritiserte organisasjonen.»
4. ↑  «A historic day: Relaunch of campaigns that shake cities». *Jesus Revolution* **(engelsk)**. 10. mai 2019. Besøkt 2. april 2020.
5. ↑  «JesusAvisa blir nettavis». *dagen.no* **(norsk)**. 2. juni 2008. Arkivert fra originalen 20. januar 2021. Besøkt 2. april 2020.
6. 1 2  «Jesus Revolution Crew». *Jesus Revolution* **(engelsk)**. Besøkt 2. april 2020.
7. ↑  «Home». *Jesus Movement* **(engelsk)**. Arkivert fra originalen 13. mai 2020. Besøkt 2. april 2020.
8. ↑  «Stephan Christiansen». *www.facebook.com*. Besøkt 2. april 2020.
9. ↑  «Hjem». *TBBMI*. Besøkt 2. april 2020.
10. ↑  Sigbjorn (22. mars 2016). «Velkommen til fest i Budapest!». *Netthjelp.eu*. Besøkt 2. april 2020.
11. ↑  Schultz, Jakob (13. november 2015). «Misjonærer ble millionærer». *www.dn.no*. Besøkt 2. april 2020.

Eksterne lenker
---------------

* Offisielt nettsted
* Jesus Movement Arkivert 13. mai 2020 hos Wayback Machine.